Nøkleby var utdannet cand. philol med hovedfag i historie med en avhandling om den tyske sendemannen Curt Bräuers politikk i april 1940. Nøkleby var den eneste norske som fikk intervjue Bräuer etter krigen. På 1960-tallet var hun student hos Magne Skodvin og ble en del av samtidshistorisk forskningsgruppe ved Universitetet i Oslo. Hun var forskningsstipendiat ved Norges Hjemmefrontmuseum 1967–70 og Norges almenvitenskapelige forskningsråd 1970–74. Hun underviste i finsk skole og ved Helsingfors universitet. Hun bodde store deler av livet i Finland.